**ПРОТОКОЛ № 13**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 22.04.2025 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Пламен Найденов, Георги Ценов, Павел Колмаков, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъства: Светлана Бошнакова

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Полина Петкова – Началник отдел „Атестиране на прокурори и следователи“

Протоколирал: Камелия Миладинова

 РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Стиляна Димитрова Георгиева - прокурор в Районна прокуратура - Перник, във връзка с открита процедура за избор на административен ръководител – районен прокурор на Софийска районна прокуратура, който ще се проведе на 14.05.2025 г.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ПРИЕМА** становището за притежаваните професионални качества на Стиляна Димитрова Георгиева - прокурор в Районна прокуратура – Перник.

**1.2.** **ИЗПРАЩА**, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Стиляна Димитрова Георгиева - прокурор в Районна прокуратура - Перник.

**1.3.** **ПРЕДОСТАВЯ** становището по т. 1.1. на Прокурорската колегия на Висшия съдебен съвет, на основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – районен прокурор на Софийска районна прокуратура.

2. Предложение от изпълняващия функциите „главен прокурор на Република България“ за назначаване на Магдалена Атанасова Лазарова – Проданова – съдия в Апелативен съд – София, на длъжност „заместник на главния прокурор" при Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА** **НАЗНАЧИ**, на основание чл. 160, във връзка с чл. 168, ал. 3 от ЗСВ, Магдалена Атанасова Лазарова – Проданова – съдия в Апелативен съд – София, на длъжност „заместник на главния прокурор" при Върховна касационна прокуратура, с ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

**2.2. ВНАСЯ** предложението в заседанието на Прокурорската колегия на Висшия съдебен съвет, насрочено на 30.04.2025 г., за разглеждане и произнасяне.

3. Заявление от Галя Славчева Маринова - заместник на административния ръководител на Апелативна прокуратура – София, за освобождаване от заеманата длъжност и предложение от изпълняващия функциите „административен ръководител“ на Апелативна прокуратура – София за назначаване на Божидара Евгениева Ганева – заместник на административния ръководител на Софийска градска прокуратура, на длъжност „заместник на административния ръководител - заместник-апелативен прокурор" на Апелативна прокуратура - София.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Галя Славчева Маринова от заеманата длъжност „заместник на административния ръководител - заместник-апелативен прокурор" на Апелативна прокуратура - София, считано от датата вземане на решението.

**3.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА НАЗНАЧИ**, на основание чл. 160, във връзка с чл. 168, ал. 3 от ЗСВ, Божидара Евгениева Ганева - заместник на административния ръководител – заместник-градски прокурор на Софийска градска прокуратура, на длъжност „заместник на административния ръководител - заместник-апелативен прокурор" на Апелативна прокуратура - София, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

**3.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕНАЗНАЧИ**, на основание чл. 169, ал. 5 от ЗСВ, Галя Славчева Маринова на длъжност „прокурор" в Апелативна прокуратура - София, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата вземане на решението.

**3.4. ВНАСЯ** предложенията в заседанието на Прокурорската колегия на Висшия съдебен съвет, насрочено на 30.04.2025 г., за разглеждане и произнасяне.

4. Предложение от административния ръководител на Районна прокуратура - Самоков за оптимизиране щатната численост на органа и назначаване Ирена Красимирова Енчева - Чуклева - прокурор в Районна прокуратура – Самоков, на длъжност „заместник на административния ръководител - заместник-районен прокурор" на Районна прокуратура - Самоков.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 30, ал. 5, т. 4 от ЗСВ, втора щатна длъжност "заместник на административния ръководител - заместник-районен прокурор" на Районна прокуратура – Самоков чрез трансформиране на 1 (една) длъжност „прокурор" от щата на органа в 1 (една) щатна длъжност "заместник на административния ръководител - заместник-районен прокурор" на Районна прокуратура - Самоков, считано от датата на встъпване в длъжност на Ирена Красимирова Енчева - Чуклева - прокурор в Районна прокуратура – Самоков, на длъжност „заместник на административния ръководител - заместник-районен прокурор" на Районна прокуратура - Самоков.

**4.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ**, на основание чл. 160, във връзка с чл. 168, ал. 3 от ЗСВ, Ирена Красимирова Енчева - Чуклева - прокурор в Районна прокуратура – Самоков, на длъжност „заместник на административния ръководител - заместник-районен прокурор" на Районна прокуратура - Самоков, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

**4.3. ВНАСЯ** предложенията в заседанието на Прокурорската колегия на Висшия съдебен съвет, насрочено на 30.04.2025 г., за разглеждане и произнасяне.

5. Предложение от административния ръководител на Окръжна прокуратура– Бургас за командироване на Бояна Любомирова Кузманова – прокурор в Районна прокуратура – Бургас в Окръжна прокуратура –Бургас.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Бояна Любомирова Кузманова – прокурор в Районна прокуратура – Бургас в Окръжна прокуратура – Бургас. При издаването на заповедта за командироване, следва да се съобрази предходната заповед, с която прокурор Кузманова е командирована, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**5.2.** Решението да се изпрати на Върховна касационна прокуратура и на административния ръководител на Окръжна прокуратура – Бургас, за сведение.

6. Предложение за поощряване на Валери Дончов Пенков – прокурор Окръжна прокуратура – Кюстендил.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Валери Дончов Пенков – прокурор в Окръжна прокуратура – Кюстендил, с ранг „прокурор във ВКП“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

**6.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност, връзки с обществеността и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец май 2025 г.

**6.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 6.1. да се предостави на Комисия „Бюджет и финанси“, по компетентност.

**6.4. ВНАСЯ** предложенията в заседание на Прокурорската колегия на Висшия съдебен съвет, насрочено за 30.04.2025 г., за разглеждане и произнасяне.

7. Заявление от Валери Дончов Пенков за освобождаване от заеманата длъжност „прокурор“ в Окръжна прокуратура – Кюстендил, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Валери Дончов Пенков от заеманата длъжност „прокурор“ в Окръжна прокуратура – Кюстендил, с ранг „прокурор във ВКП“, считано от 12.05.2025 г.

**7.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 30.04.2025 г., за разглеждане и произнасяне.

8. Предложение за поощряване на Валентин Йорданов Дочев – следовател в Окръжен следствен отдел в Окръжна прокуратура – Русе.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „б” и ал. 3, т. 1, във връзка с чл. 304, ал. 1 от ЗСВ, Валентин Йорданов Дочев – следовател в Окръжен следствен отдел в Окръжна прокуратура – Русе, с ранг „следовател в НСлС“, с отличие „личен почетен знак втора степен - сребърен“ и парична награда в размер на 1 500 (хиляда и петстотин) лв., за безупречно и високо професионално изпълнение на служебните си задължения по всички показатели за постигане на бързина и качество на постановените актове.

**8.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност, връзки с обществеността и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец май 2025 г.

**8.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 8.1. да се предостави на Комисия „Бюджет и финанси“, по компетентност.

**8.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 30.04.2025 г., за разглеждане и произнасяне.

9. Молба от Валентин Йорданов Дочев за освобождаване от заеманата длъжност „следовател“ в Окръжен следствен отдел в Окръжна прокуратура – Русе, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Валентин Йорданов Дочев от заеманата длъжност „следовател“ в Окръжен следствен отдел в Окръжна прокуратура – Русе, с ранг „следовател в НСлС“, считано от 19.05.2025 г.

**9.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 30.04.2025 г., за разглеждане и произнасяне.

10. Писмо от изпълняващия функциите „административен ръководител“ на Апелативна прокуратура – Велико Търново относно избор на членове на Постоянната атестационна комисия към Апелативна прокуратура – Велико Търново.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ПРИЕМА** за сведение писмо от изпълняващия функциите „административен ръководител“ на Апелативна прокуратура – Велико Търново относно избор на членове на Постоянната атестационна комисия към Апелативна прокуратура – Велико Търново.

11. Връчване на отличие на основание чл. 303 от Закона за съдебната власт.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ВРЪЧИ** отличие **„личен почетен знак първа степен - златен“** на Георги Иванов Банков  **-**  **освободен** на основание чл. 160, във връзка с чл. 165, ал. 1, т. 2 от ЗСВ от заеманата длъжност „прокурор“ в Софийска градска прокуратура, с ранг „прокурор във ВКП“, считано от 01.04.2025 г.

**10.2. ВНАСЯ** предложението в заседанието на Прокурорската колегия на Висшия съдебен съвет, насрочено за 30.04.2025 г., за разглеждане и произнасяне.

ЕДИННИ ФОРМУЛЯРИ

12. Извънредно атестиране на Ахмед Хюсменов Кокоев – прокурор в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура – София, за комплексна оценка на Ахмед Хюсменов Кокоев – прокурор в Софийска градска прокуратура.

**12.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Ахмед Хюсменов Кокоев – прокурор в Софийска градска прокуратура.

**12.3. ПРЕДОСТАВЯ**, на основание чл. 205, ал. 1 от ЗСВ, на Ахмед Хюсменов Кокоев – прокурор в Софийска градска прокуратура, изготвената комплексна оценка от атестирането, за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

13. Предложение от административния ръководител на Районна прокуратура – Самоков, за повишаване на Десислава Сашева Христова-Милчева – прокурор в Районна прокуратура – Самоков, с ранг „прокурор в АП“, на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Десислава Сашева Христова-Милчева – прокурор в Районна прокуратура – Самоков, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**13.2. ВНАСЯ** предложението в заседанието на Прокурорската колегия на Висшия съдебен съвет, насрочено за 30.04.2025 г., за разглеждане и произнасяне.

14. Молба от Калин Димитров Димитров – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Калин Димитров Димитров – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**14.2. ВНАСЯ** предложението в заседанието на Прокурорската колегия на Висшия съдебен съвет, насрочено за 30.04.2025 г., за разглеждане и произнасяне.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**